—

32008 R 1165: Ir-Regolament (KE) Nru 1165/2008 tal-Parlament Ewropew u tal-Kunsill tad-19 ta’ Novembru 2008 li jikkonċerna l-istatistika dwar il-bhejjem u l-laħam u li jħassar id-Direttivi tal-Kunsill 93/23/KEE, 93/24/KEE u 93/25/KEE (ĠU L 321, 1.12.2008, p. 1). Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattamenti li ġejjin: (a) L-Isvizzera ma għandhiex tkun marbuta bil-kategoriji dettaljati ta’ statistiċi li ġejjin dwar il-bhejjem kif meħtieġa mill-Anness II mar-Regolament: — L-Isvizzera hi eżentata mill-istatistiċi dwar l-annimali għall-qatla kif meħtieġa mill-anness II, il-kategoriji tal-istatistiċi tal-bhejjem, annimali bovini b’età ta’ iżjed minn sena iżda inqas minn sentejn, ta’ sess femminili (għoġġiela, annimali li għadhom ma welldux). — L-Isvizzera hi eżentata minn statistiċi oħrajn kif meħtieġ mill-Anness II, il-kategoriji tal-istatistika tal-bhejjem, annimali bovini b’età ta’ iżjed minn sena iżda inqas minn sentejn, ta’ sess femminili (għoġġiela, annimali li għadhom ma welldux). — L-Isvizzera hi eżentata mill-istatistiċi dwar l-annimali għall-qatla kif meħtieġ mill-Anness II, il-kategoriji tal-istatistika tal-bhejjem, annimali bovini b’età ta’ iżjed minn sentejn, ta’ sess femminili, għoġġiela. — L-Isvizzera hi eżentata minn statistiċi oħrajn kif meħtieġ mill-Anness II, il-kategoriji ta’ statistika tal-bhejjem, annimali bovini b’età ta’ iżjed minn sentejn, ta’ sess femminili, għoġġiela. — L-Isvizzera hi eżentata mill-istatistiċi ta’ ħnieżer b’piż ħaj ta’ 50 kg jew iżjed iżda inqas minn 80 kg kif meħtieġa mill-Anness II, il-kategoriji ta’ statistika tal-bhejjem, ħnieżer li jiġu msemmna, inklużi ħnieżer selvaġġi u ħnieżer femminili għall-qatla. — L-Isvizzera hi eżentata mill-istatistiċi dwar il-ħnieżer b’piż ħaj ta’ 80 kg jew iżjed iżda inqas minn 110 kg kif meħtieġ mill-Anness II, il-kategoriji ta’ statistika tal-bhejjem, ħnieżer imsemmna, inklużi ħnieżer selvaġġi u ħnieżer femminili għall-qatla. — L-Isvizzera hi eżentata mill-istatistiċi tal-ħnieżer b’piż ħaj ta’ 110 kg jew iżjed kif meħtieġ mill-Anness II, il-kategoriji ta’ statistika tal-bhejjem, ħnieżer imsemmna, inklużi ħnieżer selvaġġi u ħnieżer ta’ sess femminili għall-qatla. — L-Isvizzera hi eżentata mill-istatistiċi dwar ħnieżer ta’ sess femminili għal-ewwel darba kif meħtieġ mill-Anness II, il-kategoriji ta’ statistika tal-bhejjem, ħnieżer tat-trobbija b’piż ħaj ta’ 50 kg u iżjed, ħnieżer ta’ sess femminili koperti. — L-Isvizzera hi eżentata mill-istatistiċi dwar ħnieżer żgħar ta’ sess femminili li għadhom mhux koperti kif meħtieġ mill-Anness II, il-kategoriji ta’ statistika tal-bhejjem, ħnieżer tat-trobbija b’piż ħaj ta’ 50 kg u iżjed, ħnieżer ta’ sess femminili oħra. (b) L-Isvizzera hi eżentata mill-istatistiċi tal-ifrat żgħar kif meħtieġ mill-Anness IV, il-kategoriji ta’ statistika dwar il-qatla, annimali bovini. (c) L-Isvizzera hi eżentata mill-istatistiċi dwar ħrief u annimali oħra kif meħtieġ mill-Anness IV, il-kategoriji ta’ statistika dwar il-qatla, nagħaġ. (d) L-Isvizzera hi eżentata mill-istatistiċi dwar il-mogħoż kif meħtieġ mill-Anness IV, il-kategoriji ta’ statistika dwar il-qatla. (e) L-Isvizzera hi eżentata mill-istatistiċi dwar il-papri u oħrajn kif meħtieġ mill-Anness IV, il-kategoriji ta’ statistika tal-qatla, tiġieġ.